ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கூட்டுறவுகளுக்கான சர்வதேச சிறந்த நடைமுறைகள் குறித்த கையேடு வெளியீடு
கூட்டுறவுகளுக்கான சர்வதேச சிறந்த நடைமுறைகள் குறித்த கையேட்டை சர்வதேச கூட்டுறவு கூட்டணி ஆசிய மற்றும் பசிபிக் தலைவர் டாக்டர். சந்திர பால் சிங் யாதவ் மற்றும் இந்திய தேசிய கூட்டுறவு சங்கத்தின் தலைவர் திரு. திலிப் சங்கானியோன் ஆகியோர் இணைந்து வெளியிட்டனர் .
லக்ஷ்மன்ராவ் இனாம்தார் தேசிய கூட்டுறவு ஆராய்ச்சி மற்றும் மேம்பாட்டு அகாடமி ஏற்பாடு செய்த கூட்டுறவு அமைப்புகளுக்கான சிறந்த நடைமுறைகள் குறித்த சர்வதேச ஆய்வுக் கூட்டத்தின் வெளிப்பாடுகளின் அடிப்படையில் இந்த கையேடு தயாரிக்கப்பட்டுள்ளது.
இந்தியா மற்றும் வெளிநாடுகளில் உள்ள கூட்டுறவு அமைப்புக்கள் புதுமைகளை புகுத்தி மற்றும் சிறந்த நடைமுறைகளை செயல்படுத்தி போட்டித்தன்மை மிக்க மற்றும் வெற்றிகரமான வர்த்தக அமைப்புகளாக விளங்குவதற்கு இந்த கையேடு உதவும் என்று எதிர்பார்க்கப்படுகிறது.
தேசிய கூட்டுறவு மேம்பாட்டுக் கழகத்தின் தலைமையகத்தில் நடைபெற்ற இந்த கையேட்டின் வெளியீட்டு விழாவில் தேசிய கூட்டுறவு மேம்பாட்டு கழக நிர்வாக இயக்குனர் திரு. சந்தீப் நாயக் மற்றும் சஹகார் பாரதி தேசிய தலைவர் திரு. டி. எம். தாக்கூர் ஆகியோர் கலந்து கொண்டனர்.
நிகழ்ச்சியில் பேசிய திரு .யாதவ், ஏழ்மை ஒழிப்பு, உணவு, பாதுகாப்பு மற்றும் வேலைவாய்ப்புக்களை உருவாக்குவதில் கூட்டுறவு அமைப்புக்களுக்கு முக்கிய பங்கு உண்டு என்றும் தற்சார்பு நோக்கிய வழியை இவை காட்டுவதாகவும் கூறினார். கொரோனா காலகட்டத்தில் இவை பிரதிபலிக்கப்பட்டதாக அவர் தெரிவித்தார். கூட்டுறவு அமைப்புக்களுக்கு இந்த கையேடு வழிகாட்டியாக அமைந்து தற்சார்பு மிக்க இந்தியாவை கட்டமைப்பதற்கு பங்களிக்க உதவும் என்று தாம் நம்புவதாக அவர் கூறினார்.
வழிகாட்டுதல்கள், வளங்கள், செயல்முறைகள், முக்கிய கற்றல்கள், மற்றும் இந்தியா மற்றும் உலகெங்கும் உள்ள கூட்டுறவு அமைப்புக்களின் செயல்பாடுகள் பற்றிய விவரங்களை இந்த கையேடு கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790731
உள்துறை அமைச்சகம்
ஜம்மு மற்றும் காஷ்மீர் மறுசீரமைப்பு  ஆணை 2020
முந்தைய ஜம்மு மற்றும் காஷ்மீர் மாநிலம் தொடர்பான மாநில சட்டங்களை ஏற்பது மற்றும் மாற்றியமைப்பது தொடர்பான ஆணையை மத்திய உள்துறை அமைச்சகம் பிறப்பித்துள்ளது. புதிதாக அமைக்கப்பட்டுள்ள ஜம்மு மற்றும் காஷ்மீர் யூனியன் பிரதேசத்தில் மத்திய சட்டங்களை அமுலாக்க இது வழி வகுக்கும்.
அரசிதழ் அறிவிக்கையின் இணைப்பு  :
https://static.pib.gov.in/WriteReadData/userfiles/218978.pdf
மனித வள மேம்பாட்டு அமைச்சகம்
ஜலந்தரில் உள்ள என்ஐடி-யில் கல்விக் கட்டிடம், மாணவர் நல மையம் உள்ளிட்டவற்றை மத்திய கல்வி அமைச்சர் திறந்து வைத்தார்
ஜலந்தரில் உள்ள டாக்டர். பி. ஆர். அம்பேத்கர் தேசியத் தொழில்நுட்ப நிறுவனத்தில்  கல்விக் கட்டிடம் மற்றும் மாணவர் நல  மையம் ஆகியவற்றை மத்திய கல்வி அமைச்சர் திரு. ரமேஷ் பொக்ரியால் ‘நிஷாங்க்’ காணொலி மூலம் இன்று திறந்து வைத்தார்.
மேலும், ஆண்கள் மற்றும் பெண்கள் விடுதிகளுக்கு அமைச்சர் அடிக்கல் நாட்டினார். டாக்டர். பி. ஆர்.அம்பேத்கர் தேசியத் தொழில்நுட்ப நிறுவன ஆட்சிமன்றக் குழுவின் தலைவர் திரு.சுபாஷ் சந்தர் ரல்ஹான், அதன் இயக்குநர் பேராசிரியர் லலிதா அஸ்வதி மற்றும் இதர உயரதிகாரிகள் இந்நிகழ்ச்சியில் பங்கேற்றனர்.
புதிய இந்தியாவை உருவாக்குவதில் ஒவ்வொரு பொறியாளருக்கும் பங்கு உள்ளது என்று நிகழ்ச்சியில் பேசிய மத்திய கல்வி அமைச்சர் கூறினார்.
பொறியாளர்களின் புதுமையான பரிசோதனைகள் மற்றும் கண்டுபிடிப்புகள் புதிய வாய்ப்புகளை உருவாக்குவதோடு மட்டுமில்லாமல், நாட்டின் வளர்ச்சிக்கும் முக்கியமான பங்காற்றுவதாக அவர் கூறினார்.
உற்பத்தித் துறையில் பொறியாளர்கள் ஆற்றிவரும் பங்கு இந்தியாவை தற்சார்புடையதாக ஆக்குவதில் மிக முக்கியமான பங்களிப்பைச் செய்வதாக மத்திய கல்வி அமைச்சர் மேலும் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684425
----
(Visitor Counter : 116
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசியப் பாதுகாப்பில் சீரான அணுகுமுறையும் தனி நபர் பங்களிப்பும் அவசியம்: ஜெனரல் வி கே சிங்
தேசியப் பாதுகாப்பில் சீரான அணுகுமுறை அவசியம் என்றும், நாட்டின் ஒட்டுமொத்தப் பாதுகாப்பில் ஒவ்வொரு தனிநபரும் பங்கெடுத்துக் கொள்ள வேண்டும் என்றும் மத்திய சாலைப் போக்குவரத்து மற்றும் நெடுஞ்சாலைத்துறை இணை அமைச்சர் ஜெனரல் வி கே சிங் கேட்டுக் கொண்டுள்ளார்.
இந்திய பொது நிர்வாக நிறுவனமான ஐஐபிஏ நேற்று ஏற்பாடு செய்திருந்த தேசியப் பாதுகாப்பு குறித்த நிகழ்ச்சியில் கலந்து கொண்டு பேசிய அவர் இதனைத் தெரிவித்தார்.
தேசியப் பாதுகாப்பு என்பது சீருடைப் பணியாளர்களின் பொறுப்பு மட்டுமே என்று பொதுவாகக் கருதப்படுவதாகவும் எனினும் அதற்குப் பரந்த உட்கருத்து இருப்பதாகவும் அவர் கூறினார்.
வெளியுறவுப் பாதுகாப்பு, உள்நாட்டுப் பாதுகாப்பு, எரிசக்திப் பாதுகாப்பு, சைபர் பாதுகாப்பு என அனைத்தையும் ஒருங்கிணைத்ததே தேசியப் பாதுகாப்பு என்றும், எனவே இதனை தனித்தனியாகப் பிரித்து அடைய முடியாது என்றும் அவர் மேலும் குறிப்பிட்டார்.
பாதுகாப்புத் துறையில் தொழில்நுட்பம், புதுமை மற்றும் திறன் சார்ந்த அணுகுமுறையை உபயோகிக்க வேண்டும் என்று ஜெனரல் வி கே சிங் கேட்டுக்கொண்டார். தற்சார்பு இந்தியா குறித்தும் அவர் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1676009
(Visitor Counter : 136
PIB Headquarters
சென்னை விமான நிலையத்தில் சுங்கத் துறையினர் ரூ.37 லட்சம் மதிப்புள்ள தங்கத்தை பறிமுதல் செய்தனர்
சென்னை விமான நிலைய சுங்கத்துறையினர் இன்று  இரண்டு பயணிகளிடமிருந்து, 973 கிராம் எடையுள்ள ரூ.37 லட்சம் மதிப்புள்ள தங்கத்தை பறிமுதல் செய்தனர்.
கொழும்பிலிருந்து வந்த விமானம் ஒன்றில் பயணம் செய்த சிவக்குமார் பழனியாண்டி என்பவரை சோதனையிட்டதில், அவரிடமிருந்து 525 கிராம் எடையுள்ள ரூ.19.5 லட்சம் மதிப்புள்ள தங்க நகைகள் பறிமுதல் செய்யப்பட்டன.
இலங்கையிலிருந்து வந்த மற்றொரு விமானத்தில் பயணம் செய்த சகாயமேரி என்பவரிடம் மேற்கொண்ட சோதனையின்போது, 128 கிராம் எடையுள்ள ரூ. 4.7 லட்சம் மதிப்புள்ள தங்கம் பறிமுதல் செய்யப்பட்டது. இதே நபர், தனது ஆசனவாய் மூலம் மறைத்து வைத்திருந்த 320 கிராம் எடையுள்ள ரூ.12.6 லட்சம் தங்கமும் பறிமுதல் செய்யப்பட்டது.
சென்னை சர்வதேச விமான நிலையத்தின் சுங்கத் துறை ஆணையாளர் வெளியிட்ட செய்திக்குறிப்பு இதனைத் தெரிவிக்கிறது.
(Visitor Counter : 77
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் நலன் மற்றும் உரிமைகளைப் பாதுகாப்பதற்காக மத்திய நுகர்வோர் பாதுகாப்பு ஆணையம் தொடர்ந்து பணியாற்றுகிறது
நுகர்வோர் நலன்களையும், உரிமைகளைப் பாதுகாப்பதற்காக மத்திய நுகர்வோர் பாதுகாப்பு ஆணையம் நிறுவப்பட்ட நாளில் இருந்து தொடர்ந்து பணியாற்றி வருகிறது.
நுகர்வோர் பாதுகாப்புச் சட்டம், 2019 ஜுலை 20, 2020-இல் நடைமுறைக்கு வந்தது. இந்தச் சட்டத்தின் 10-வது பிரிவில் கூறப்பட்டுள்ளவாறு மத்திய நுகர்வோர் பாதுகாப்பு ஆணையம்  உருவாக்கப்பட்டு 24 ஜுலை 2020 முதல் செயல்பாட்டுக்கு வந்தது.
கோவிட்-19 பெருந்தொற்றின் போது வெளியான சில விளம்பரங்கள் நுகர்வோரைத் தவறாக வழிநடத்துவதாக இருந்ததால், தண்ணீர் சுத்திகரிப்பான், பெயிண்ட், தரை துடைப்பான், ஜவுளி, கிருமி நாசினி, வீட்டு உபயோகப் பொருள்கள் ஆகிய பல்வேறு துறைகளைச் சேர்ந்த நிறுவனங்களுக்கு மத்திய நுகர்வோர் பாதுகாப்பு ஆணையம் தானாக முன் வந்து நோட்டீஸ் அனுப்பியுள்ளது. இதன் மூலம், வணிக நோக்கங்களுக்காக நுகர்வோரின் உணர்வுகளைத் தவறாகப் பயன்படுத்தும் போக்கு தடுக்கப்படும்.
நுகர்வோர் உரிமைகளை மேம்படுத்தவும், பாதுகாக்கவும், அவற்றிச் செயல்படுத்தவும் வேண்டும் என்பது மத்திய நுகர்வோர் பாதுகாப்பு ஆணையத்தின் நோக்கமாகும். நுகர்வோர் உரிமைகள் மீறப்படும் போது அது குறித்துப் புலனாய்வு மேற்கொள்ள இந்த ஆணையத்திற்கு அதிகாரம் வழங்கப்பட்டுள்ளது.
மேலும் புகார்கள் / விசாரணைகளைத் தொடங்குதல், பாதுகாப்பற்ற சரக்குகள் மற்றும் சேவைகளைத் திரும்பப் பெற ஆணையிடுதல், நியாயமற்ற வர்த்தக நடைமுறைகள் மற்றும் தவறாக வழிநடத்தும் விளம்பரங்கள் ஆகியவற்றை நிறுத்த ஆணையிடுதல், தவறாக வழிநடத்தும் விளம்பரங்களைத் தயாரித்தவர்கள், சான்றுரைத்தவர்கள், வெளியிட்டவர்களுக்கு அபராதம் விதித்தல் ஆகியவற்றையும் ஆணையம் செய்யலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685356
-----
(Visitor Counter : 164
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் மானக் மந்தன்
“உடல் செயல்பாடு, விளையாட்டு மற்றும் காயம் மேலாண்மை ─ கல்வி நிறுவனங்கள் மற்றும் சமூக விளையாட்டு அகாடமிக்களில் பாதுகாப்பிற்கான வழிகாட்டுதல்கள் IS 17923: 2022 “ கலந்துரையாடல் நிகழ்ச்சி இன்று சென்னையில் நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
BIS ஒவ்வொரு மாதமும் தொழில்துறையின் நலனுக்காக மானக் மந்தன்; என்ற தலைப்பில் புதிய தொடர் கலந்துரையாடல் நிகழ்ச்சிகளை ஏற்பாடு செய்யத் தொடங்கியுள்ளது, தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்களுக்கு புதிய தரநிலைகளை அறிமுகப்படுத்தவும், உள்ளூர் உற்பத்தியாளர்களுக்கு முக்கியமான திருத்தங்கள் மற்றும் பரவலான புழக்க வரைவுகளைப் பகிரவும் திட்டமிடப்பட்டுள்ளது.
இது சம்பந்தமாக, இந்திய தர நிர்ணய அமைவனம் , சென்னை கிளை அலுவலகம்-II “உடல் செயல்பாடு, விளையாட்டு மற்றும் காயம் மேலாண்மை ─ கல்வி நிறுவனங்கள் மற்றும் சமூக விளையாட்டு அகாடமிக்களில் பாதுகாப்பிற்கான வழிகாட்டுதல்கள் - இந்திய தரநியமம் 17923: 2022 ” என்ற தலைப்பில், மானக் மந்தன்” நிகழ்ச்சியை சென்னையில் இன்று 31 அக்டோபர் 2022 மாலை நடத்தியது.
உடல் செயல்பாடுகள் மற்றும் விளையாட்டுகளின் போது பங்கேற்பாளர்களின் பாதுகாப்பைப் பேணுவதற்கும், விளையாட்டு மைதானத்தில் காயத்தைத் தவிர்ப்பதற்கும், உடல்நலம், உடற்தகுதி மற்றும் விளையாட்டு சேவைகள் பிரிவுக் குழு, SSD 05 மூலம் இந்திய தர நிர்ணய அமைவனம் , உள்நாட்டு இந்தியத் தரநிலை IS17923:2022–உடல் செயல்பாடு, விளையாட்டு மற்றும் காயம் மேலாண்மை ─ கல்வி நிறுவனங்கள் மற்றும் சமூக விளையாட்டு அகாடமிகளில் பாதுகாப்பிற்கான வழிகாட்டுதல்களை வெளியிட்டுள்ளது .
இந்த தர நியமமானது ஆரம்பப் பள்ளி ஆசிரியர்கள், நடுநிலை மற்றும் இடைநிலைப் பள்ளி அதிகாரிகள், சமூக விளையாட்டுக் கல்விக்கூடங்கள், உபகரண உற்பத்தியாளர்கள், உபகரணம் வாங்குபவர்கள் மற்றும் அவற்றை நிறுவுபவர்கள், விளையாட்டு மைதான வடிவமைப்பாளர்கள், கட்டிடக் கலைஞர்கள், பொறியியலாளர்கள் மற்றும் பொது விளையாட்டு மைதான பாதுகாப்பில் அக்கறை கொண்ட வடிவமைப்பாளர்கள் ஆகியோரின் பயன்பாட்டிற்காக வடிவமைக்கப்பட்டுள்ளது. இந்த வழிகாட்டுதல்கள், கல்வி நிறுவனங்கள் மற்றும் சமூக விளையாட்டுக் கல்விக்கூடங்களில் உடல் செயல்பாடுகள் மற்றும் விளையாட்டுகளுக்கான முறையான பாதுகாப்பு மேலாண்மை திட்டத்தை உருவாக்கி செயல்படுத்த முடிவெடுப்பவர்களுக்கு உதவும் மூலப்பொருள் தேவைகள் முதல் சோதனை வரை தரநிலையின் விவரக்குறிப்புகள் விவாதிக்கப்பட்டன. பெறப்பட்ட கருத்துக்கள் தரநியமத்தின் முன்னேற்றத்திற்காக பயன்படுத்தப்படும்.
நிகழ்ச்சியின் முதன்மை விருந்தினராக, சென்னை ஒய்எம்சிஏ உடற்கல்வியியல் கல்லூரி முதல்வர் டாக்டர் ஜார்ஜ் ஆபிரகாம் கலந்து கொண்டு தொடக்கவுரையாற்றினார். Smt.G.பவானி, விஞ்ஞானி-E, இயக்குனர் மற்றும் தலைவர்  நிகழ்ச்சியின் நோக்கங்களை விளக்கினார்.
பார்வையாளர்களை வரவேற்றுப் பேசிய ஸ்ரீ கௌதம் ,விஞ்ஞானி-மற்றும் திரு கண்ணன் கோவிந்த்ராஜ், விஞ்ஞானி தொழில்நுட்ப அமர்வுகளை நடத்தினார். நன்றியுரையுடன் மானக் மந்தன் நிகழ்ச்சி நிறைவடைந்தது.
பாதுகாப்பு அமைச்சகம்
இந்தியாவில் உற்பத்தி செய்வோம் திட்டத்தின்கீழ் ராணுவத்திற்கு உலகத்தரம் வாய்ந்த குண்டுத்துளைக்காத மேலாடை வழங்குவதற்கான அரசு ஒப்பந்தங்கள்
1,86,138 குண்டுத் துளைக்காத மேலாடைகளை  கொள்முதல் செய்வதற்கான மூலதன கொள்முதல் வாயிலாக பெரிய ஒப்பந்தம் செய்துகொள்ளப்பட்டுள்ளது. வெற்றிகரமாக நடத்தப்பட்ட கடுமையான கள சோதனைகளுக்கு பிறகு, இந்த திறம்பட்ட BPJ-களுக்கு இந்திய ராணுவத்தில் உள்ள தேவை நிறைவு செய்யப்பட்டுள்ளது.
இந்த அதிநவீன ஒப்பந்தம் கூடுதல் பாதுகாப்பு வசதிகளுடன் அதிகப் பரப்பை மறைக்கக்கூடிய வகையிலான BPJ-களுக்கானது. நீண்டதூர ரோந்துப் பணிகள், உயர் அபாய சூழல்கள் ஆகியவற்றில் வீரர்கள் எதிர்கொள்ளும் பல்வேறு வகை செயல்பாட்டு சூழ்நிலைகளுக்கேற்ப, கூடுதல் பாதுகாப்பையும் நெகிழ்ச்சித் தன்மையையும் அளிக்கும் வகையில் பணிச்சூழலியல் அடிப்படையில் வடிவமைக்கப்பட்ட இந்த BPJ-கள் பகுதிப் பகுதிகளாக ஒன்றிணைத்து பயன்படுத்தக்கூடியவை. போரில் ஈடுபடும் ராணுவ வீரர்களுக்கு இந்த புதிய BPJ-கள் கடின எஃகு கோர் குண்டுகள் உள்ளிட்ட அனைத்து வகை குண்டுகளுக்கு எதிரான 360 டிகிரி பாதுகாப்பை அளிக்கக்கூடியவை.
எல்லைகளிலும் பாதிப்படைந்துள்ள உள்நாட்டுப் பகுதிகளிலும், உயர்ந்து வரும் பாதுகாப்பு அபாயச் சூழல் குறித்த ஊடகத் தகவல்கள் அடிப்படையில் இந்திய ராணுவத்திற்கான அதிநவீன BPJ குறித்த கவலைகள் சிவிலியன் பகுதி உள்ளிட்ட உயர்மட்டங்களில் எழுப்பப்பட்டன. தற்போது, செயல்பாட்டு அடிப்படையில் அவசரத் தேவையானதும் மிக முக்கியமான தனிநபர் பாதுகாப்பை உறுதி செய்வதுமான கருவி வழங்கப்பட்டிருப்பதையடுத்து, வீரர்களின் தன்னம்பிக்கை வலுப்பெற்று பாதுகாப்புப் படையினரின் மனநிலை உயரும் என எதிர்பார்க்கப்படுகிறது.
இந்திய பொருள்களை வாங்கவேண்டும் என்ற கொள்கை அடிப்படையில் இந்த நடவடிக்கை மேற்கொள்ளப்பட்டுள்ளது. சோதனைகளின்போது, வெற்றிபெற்ற இந்திய தயாரிப்பாளர்களிடமிருந்து இந்த புதிய BPJ-கள் பெற்று வழங்கப்பட்டுள்ளன. இதனால், மத்திய அரசின் இந்தியாவில் உற்பத்தி செய்வோம் திட்டத்திற்கு உத்வேகம் கிடைத்துள்ளது. இந்திய ராணுவத்தின் தனிநபர் பாதுகாப்பு தேவைகளை நிறைவு செய்யும் திறன் இந்தியத் தொழில்துறையிடம் உள்ளது என்பதை இது நிரூபித்துள்ளது.
=========
(Visitor Counter : 95
குடியரசுத் துணைத் தலைவர் செயலகம்
நாம் ஆரோக்கியமாக இருப்பதற்கு மிதிவண்டி ஓட்டுதல் சிறந்த, விலை குறைந்த உடற்பயிற்சியாகும் – குடியரசுத் துணைத் தலைவர்
நாம் நம்மை ஆரோக்கியமாக வைத்திருக்க, மிதி வண்டி ஓட்டுதல் சிறந்த விலை குறைந்த உடற்பயிற்சியாகும் என்று குடியரசுத் துணைத் தலைவர் திரு. எம். வெங்கையா நாயுடு கூறினார். மக்கள் சுற்றுச்சூழலுக்கு உகந்த அத்தகைய வாகனத்தை போக்குவரத்துக்கு பயன்படுத்துவதை ஊக்குவிக்க வேண்டும் என்று அவர் கூறினார்.
உலக மிதிவண்டி தினத்தையொட்டி புதுதில்லி மிதிவண்டி பேரணி, ஸ்மார்ட் மிதிவண்டி நிலையம் ஆகியவற்றை தொடங்கி வைத்து, ஏராளமான சுற்றுச்சூழல் ஆர்வலர்கள், மிதிவண்டி ஓட்டுனர்களிடையே அவர் பேசினார். உலக மிதிவண்டி தினத்தையொட்டி மிதிவண்டி ஓட்டுவதை இன்றோடு முடித்துக் கொள்ளாமல் அதை நீடித்த வகையில் பயன்படுத்துவதை ஊக்குவிக்கும் பிரச்சாரம் மேற்கொள்ள வேண்டும் என்று குடியரசுத் துணைத் தலைவர் வலியுறுத்தினார். இந்த நிகழ்ச்சியில் மத்திய அறிவியல் மற்றும் தொழில்நுடபம், சுற்றுச்சூழல், வனம் மற்றும் பருவநிலை மாற்றத்துறை அமைச்சர் டாக்டர்.ஹர்ஷ் வர்தன் உள்ளிட்டோர் கலந்து கொண்டனர்.
மாசு அளவு அதிகரித்து வருவது பற்றி குறிப்பிட்ட குடியரசுத் துணைத் தலைவர், உலகம் முழுவதும் பல நகரங்களில் புகைப் போக்கிகள், வாகனங்களில் இருந்து வெளியாகும் புகை நச்சுத் தன்மை கொண்டதாக மாறுவதைத் தடுக்கும் வகையில் நடவடிக்கைகளை எடுத்து வருவதாகக் கூறினார்.
-----
(Visitor Counter : 136
உள்துறை அமைச்சகம்
போதைப் பொருட்கள், போலியான மாற்று ரசாயனப் பொருட்கள் கடத்தலைத் தடுக்க இந்தியா-சவுதி அரேபியா இடையே கையெழுத்தான புரிந்துணர்வு ஒப்பந்தங்களுக்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், போதைப் பொருட்கள், போலியான மாற்று ரசாயனப் பொருட்கள் கடத்தலை தடுக்க இந்தியா-சவுதி அரேபியா இடையே கையெழுத்தான புரிந்துணர்வு ஒப்பந்தங்களுக்கு பின்னேற்பு அளிக்கப்பட்டது.
பயன்கள்:
போதைப் பொருள் தொடர்பான குற்றங்களில் கைது செய்யப்படுவோரின் நிதி விவரங்களை அறியவும், கடத்தல்காரர்களின் அடையாளங்களை அறியவும், சந்தேகப்படும்படியான நடவடிக்கைகளைத் தெரிந்து கொள்ளவும் தேவையான தகவல்களைப் பரிமாறிக் கொள்ள இந்தப் புரிந்துணர்வு ஒப்பந்தத்தில் வகை செய்யப்பட்டுள்ளது.
போதைப் பொருட்கள், மனோவியல் சம்பந்தமான பொருட்கள், போலியான மாற்று ரசாயனப் பொருட்கள் ஆகியவை பறிமுதல் செய்யப்பட்ட பகுதியிலிருந்து அவற்றின் ரசாயன அறிக்கைகள் / பகுப்பாய்வுகளைப் பகிர்ந்து கொள்ளவும், சட்ட விரோதமான சோதனைக் கூடங்கள் பற்றிய தகவல்களை அறிந்து கொள்ளவும் இந்தப் புரிந்துணர்வு ஒப்பந்தத்தில் வகை செய்யப்பட்டுள்ளது.
பின்னணி:
போதைப் பொருட்கள் தொடர்பான பயங்கரவாதிகள், சர்வதேச குற்றச்செயல்பாட்டு அமைப்புகள் சட்ட விரோதமாக போதைப் பொருட்கள் வர்த்தகம் செய்வது, பல நாடுகளுக்குப் பாதுகாப்பு அச்சுறுத்தலை ஏற்படுத்துகிறது. உலகம் முழுவதும் பல்வேறு பிராந்தியங்களில் போதைப் பொருள் கடத்தல் என்பது தீவிரவாதிகளுக்கும், பயங்கரவாதிகளுக்கும் நிதியுதவி கிடைக்க உதவி செய்கிறது. மேலும் பெருமளவில் போதைப் பொருட்கள் உற்பத்தி மற்றும் வினியோகம் பல்வேறு வழிகளில் குறிப்பாக ஆப்கானிஸ்தான் மூலம் நடப்பதால் இளைஞர்களிடையே போதைப் பொருள் பழக்கம் அதிகரிக்கிறது. பொது சுகாதாரத்தில் இது எதிர்மறையான விளைவை ஏற்படுத்துகிறது. மேலும் சமூகத்தை குற்றச்செயல் மிக்கதாக மாற்றுகிறது என்பதால் இந்தப் புரிந்துணர்வு ஒப்பந்தம் செய்து கொள்ளப்பட்டுள்ளது.
பிரதமர் அலுவலகம்
‘சுதந்திரத்தின் அம்ருத் மகோத்சவம்’ தொடர்பான நடவடிக்கைகளை மார்ச் 12-ம் தேதி பிரதமர் தொடங்கி வைக்கிறார்
சபர்மதி ஆசிரமத்திலிருந்து பாதயாத்திரையை பிரதமர் கொடியசைத்து தொடங்கி வைக்கிறார்
இந்தியாவின் 75-வது சுதந்திர தின விழாவின் கீழ் திட்டமிடப்பட்ட பல்வேறு நடவடிக்கைகளை தொடங்கி வைத்து சபர்மதி ஆசிரமத்தில் கூடியிருப்பவர்களிடம் பிரதமர் உரையாற்றுகிறார்
அகமதாபாத் சபர்மதி ஆசிரமத்திலிருந்து, 2021 மார்ச் 12-ம் தேதி ‘பாதயாத்திரையை’  பிரதமர் திரு நரேந்திர மோடி கொடியைசத்து தொடங்கிவைக்கிறார் மற்றும் இந்திய சுதந்திரத்தின் 75-ம் ஆண்டு விழா முன்னோட்ட நடவடிக்கைகளையும் தொடங்கி வைக்கிறார். இந்திய சுதந்திரத்தின் 75-ம் ஆண்டு விழா கொண்டாட்டத்துக்கான பல்வேறு கலாச்சார மற்றும் டிஜிட்டல் நடவடிக்கைகளையும் பிரதமர் தொடங்கி வைக்கிறார். காலை 10.20 மணிக்கு தொடங்கும் இந்நிகழ்ச்சியில் குஜராத் ஆளுநர் திரு ஆச்சார்ய தேவ்ரத், மத்திய இணையமைச்சர் திரு பிரகலாத் சிங் படேல், குஜராத் முதல்வர் திரு விஜய் ருபானி ஆகியோர் கலந்து கொள்வர்.
சுதந்திரத்தின் அம்ருத் மகோத்சவம்
இந்தியாவின் 75-வது சுதந்திர ஆண்டை நினைவு கூறும் வகையில், சுதந்திரத்தின் அம்ருத் மகோத்சவம் என்ற பெயரில் பல நிகழ்ச்சிகளை மத்திய அரசு நடத்தவுள்ளது. மக்கள் சேவை உணர்வுடன் மக்கள் விழாவாக இந்த மகோத்சவம் கொண்டாடப்படவுள்ளது.
இந்த விழாவின் கீழ் கொள்கைகளை வகுக்கவும், பல நிகழ்ச்சிகளை திட்டமிடவும், மத்திய உள்துறை அமைச்சர் தலைமையில் தேசிய செயலாக்க குழு உருவாக்கப்பட்டுள்ளது. இதன் முன்னோட்ட நடவடிக்கைகள், 2022 ஆகஸ்ட் 15-ம் தேதிக்கு, 75 வாரங்களுக்கு முன்பாக தொடங்குகின்றன.
பாதயாத்திரை
பாதயாத்திரையை பிரதமர் கொடியசைத்து தொடங்கி வைக்கிறார். அகமதாபாத் சபர்மதி ஆசிரமத்திலிருந்து 81 பேர் இதில் கலந்து கொண்டு நவ்சாரி மாவட்டத்தில் உள்ள தண்டி வரை 241 மைல் தூரம் பாதயாத்திரை மேற்கொள்கின்றனர். 25 நாட்கள் நடைபெறும் இந்த பாதயாத்திரை ஏப்ரல் 5-ம் தேதி முடிவடையும். பாதயாத்திரையில் பலதரப்பட்ட மக்களும் வழியில் கலந்து கொள்கின்றனர். முதல் 75 கி.மீ தூர பாதயாத்திரைக்கு மத்திய அமைச்சர் திரு பிரகலாத் சிங் படேல் தலைமை ஏற்கிறார்.
முன்னோட்ட நிகழ்ச்சிகள்
இந்தியாவின் 75-வது சுதந்திர தின விழாவின் கீழ் திட்டமிடப்பட்ட திரைப்படம், இணையதளம், பாட்டு, தற்சார்பு சர்க்கா மற்றும் தற்சார்பு இன்குபேட்டர் போன்ற பல நிகழ்ச்சிகள் இதில் இடம் பெறுகின்றன.
இந்த நடவடிக்கைகளுடன், இந்தியாவின் ஆற்றலை கொண்டாடும் கலாச்சார நிகழ்ச்சிகளும் நடத்தப்படும். இதில் இசை, நடனம், அரசியல் சாசன முன்னுரையை பல மொழிகளில் கூறுதல் போன்ற நிகழ்ச்சிகள் நடத்தப்படும். இந்தியாவின் எதிர்காலமாக, இளைஞர் சக்தியை சித்தரிக்கும் நிகழ்ச்சியில் 75 பேர் பாடுவர் , 75 பேர் நடனமாடுவர்.
மாநிலங்கள் மற்றும் யூனியன் பிரதேச அரசுகளும், நாடு முழுவதும் மார்ச் 12-ம் தேதி பல நிகழ்ச்சிகளை நடத்துகின்றன. இந்த நிகழ்ச்சிகளோடு, மத்திய கலாச்சார அமைச்சகத்தின் இந்திய தொல்பொருள் ஆய்வு மற்றும் மண்டல கலாச்சார மையங்கள், மத்திய இளைஞர் நலன் அமைச்சகம் மற்றும் டிரைஃபட் ஆகியவை பல நிகழ்ச்சிகளை நடத்த திட்டமிட்டுள்ளன.
பிரதமர் அலுவலகம்
பூமியின் வளமான பல்லுயிர் பெருக்கத்தைப் பாதுகாக்க உறுதியேற்போம் என்று பிரதமர் வலியுறுத்தல்
உலக சுற்றுச்சூழல் நாளான இன்று, பிரதமர் திரு. நரேந்திர மோடி வெளியிட்டுள்ள ட்விட்டர் பதிவில், “உலக சுற்றுச்சூழல் நாளான இன்று, பூமியின் வளமான பல்லுயிர் பெருக்கத்தைப் பாதுகாக்க உறுதியேற்போம் என்பதை மீண்டும் வலியுறுத்துவோம். இந்தப் பூமியை தாவரங்களுடனும் விலங்கினங்களுடனும் நாம் பகிர்ந்து கொண்டுள்ளோம், அவற்றைப் பாதுகாக்க நம்மால் இயன்ற அனைத்தையும் ஒன்று கூடி செய்வோம். வரும் தலைமுறையினருக்கு சிறப்பான பூமியை நாம் விட்டுச் செல்வோம்” என்று தெரிவித்துள்ளார்.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட்-19 விழிப்புணர்வு மற்றும் மக்களின் பாதுகாப்புக்கு அதிநவீன நகரங்கள் நவீன தொழில்நுட்பத்தைப் பயன்படுத்துகின்றன
கோவிட் 19 தொற்று குறித்து அதிநவீன நகரங்கள் மேற்கொள்ளும் முயற்சிகள் :
வதோதரா
பொது முடக்க உத்தரவை மீறுபவர்களை கண்காணிப்பதற்காக வதோதரா மாவட்ட நிர்வாகம் இரண்டு கேமராக்களுடன் இணைக்கப்பட்ட ஹீலியம் பலூனை நிறுவியுள்ளது.
பெங்களூரு
கோவிட்-19 தொற்று பற்றிய விழிப்புணர்வை ஏற்படுத்தும் வகையில் பெங்களூரு – கோவிட் 19 என்ற கட்டுப்பாட்டு அறையில் கர்நாடக மாநிலம் தொடர்பான அனைத்து தரவுகளையும், கொரானா குறித்தான அனைத்து தகவல்களையும் ஒரே இடத்தில் அறிவிப்பு பலகையில் வெளியிடுகிறது.
கல்யாண் டோம்பிவலி
கொரோனா பற்றிய விழிப்புணர்வை உருவாக்குவதற்கும், குடிமக்களுக்குத் தெரியப்படுத்துவதற்கும், விழிப்புணர்வு வீடியோக்கள் கே.டி.எம்.சி பேஸ் புக் பக்கத்தில் வெளியிடப்படுகின்றன.
ஆக்ரா
இ - டாக்டர் சேவா என்பது தொலைவழி காணொளி காட்சி ஆலோசனை வசதியை, ஆக்ரா அதி நவீன நகர நிறுவனம் உள்ளூர் மக்களுக்காகத் தொடங்கியுள்ளது.
காக்கிநாடா
கோவிட்-19 பற்றிய தரவுகள் அறிவிப்பு பலகையாக காக்கினாடா இணைய சேனல் வர்த்தக இணைப்பு நெறிமுறையால் உருவாக்கப்பட்டுள்ளது.
சண்டிகர்
சண்டிகரில் கோவிட் – 19 தாக்குதலில் இருந்து தற்காத்துக்கொள்ள ”கோவிட் எதிர்ப்பு நிலையம்” நிறுவப்பட்டுள்ளது. இந்த நிலையத்தில் உடல் வெப்பத்தை அளக்க வெப்பமானி, கைகளை சுத்தமாக கழுவ சோப்பு கரைசல் நீரும், கைகளை உலர்த்த கை உலர்த்தும் கருவியும், கிருமி நாசினியான சோடியம் ஹைப்போகுளோரைட் தெளிக்கும் கருவியும் பொருத்தப்பட்டுள்ளது.
பாதுகாப்பு அமைச்சகம்
உலகளவில் மனிதநேய உதவி மற்றும் பேரிடர் நிவாரணப் பணிகளில் கைகொடுக்கும் முதல் நாடாக இந்தியா உருவெடுத்துள்ளது: முப்படைகளின் தலைமை தளபதி ஜெனரல் அனில் சௌஹான்
உலகளவில் மனிதநேய உதவி மற்றும் பேரிடர் நிவாரணப் பணிகளில் கைகொடுத்து உதவும் முதல் நாடாக இந்தியா உருவெடுத்துள்ளது என்று முப்படைகளின் தலைமை தளபதி ஜெனரல் அனில் சௌஹான் தெரிவித்துள்ளார். புதுதில்லியில் இன்று பாதுகாப்பு அமைச்சகத்தின் சார்பில் ஏற்பாடு செய்யப்பட்டிருந்த பயிலரங்கில் காணொலிக் காட்சியின் வாயிலாக அவர் உரையாற்றினார். ஷாங்காய் ஒத்துழைப்பு அமைப்பில் இந்தியாவின் தலைமைத்துவத்தின் ஒரு பகுதியாக ஏற்பாடு செய்யப்பட்டிருந்த பயிலரங்கில் கஜகஸ்தான், கிர்கிஸ்தான், பெலாரஸ், மங்கோலியா, பாகிஸ்தான், சீனா, ரஷ்யா ஆகிய நாடுகளின் சபாநாயகர்கள் காணொலி காட்சி வாயிலாக பங்கேற்றனர்.
உலகம் ஒரே குடும்பம் என்ற நம்பிக்கையின் அடிப்படையில் மனிதநேய உதவி, பேரிடர் நிவாரணப் பணிகளில் இந்தியா முக்கிய பங்காற்றியுள்ளதாக ஜெனரல் அனில் சௌஹான் கூறினார். நேபாளத்தில் நிகழ்ந்த நிலநடுக்கத்தின் போது ஆபரேஷன் மைத்திரி மூலம் மீட்பு நடவடிக்கைகள், 2016ம் ஆண்டு ஏற்பட்ட புயலின் தாக்குதலின் போது இலங்கைக்கு உதவி, 2018ம் ஆண்டு நிகழ்ந்த நிலநடுக்கத்தின் போது இந்தோனேஷியாவுக்கு உதவி, 2020ம் ஆண்டு மடகாஸ்கரில் ஏற்பட்ட வெள்ளப் பெருக்கின் போது உதவி, கொவிட் பெருந்தொற்றின் போது தடுப்பூசிகள் விநியோகம் உள்ளிட்ட உதவிகளை இந்தியா அளித்ததாக அவர் தெரிவித்தார்.
அண்மையில் துருக்கியில் ஏற்பட்ட நிலநடுக்கத்தின் போது மேற்கொள்ளப்பட்ட ‘ஆபரேஷன் தோஸ்த்’ நடவடிக்கை மூலம் உலகின் எந்த முனையிலும் இந்தியாவால் உதவ முடியும் என்பது நிரூபமானது.
அறிவியல் மற்றும் தொழில்நுட்பத்துறை
பொதுவான கொள்கை மற்றும் சிறந்த செயல்முறைகளை மேம்படுத்த, அறிவியல் தகவல் தொடர்புக்கான கூட்டு அமைப்பை அறிவியல் தொழில்நுட்பத்துறை அமைத்துள்ளது
பல்வேறு பொதுத்துறை அறிவியல் தகவல் தொடர்பு நிறுவனங்களும், முகமைகளும், தமக்குள் கலந்துரையாடவும், ஒத்துழைக்கவும், ஒருங்கிணைப்பு செய்வதற்கும் வசதியாக, அறிவியல் தகவல் தொடர்புக்கான கூட்டு அமைப்பு ஒன்றை மத்திய அறிவியல் தொழில்நுட்பத்துறை ஏற்படுத்தியுள்ளது.
பல்வேறு நிறுவனங்களின் அறிவியல் தகவல் தொடர்பு முயற்சிகளை ஓரிடத்தில் இணைக்கவும், பொதுக் கொள்கையை உருவாக்க உதவுவதற்காகவும், சிறந்த செயல்முறைகளை பரவலாக்கவும், தேசிய அளவில் அறிவியல் தகவல் தொடர்பு கட்டமைப்பை ஏற்படுத்தும் நோக்கத்திற்காகவும் இந்த அமைப்பு உருவாக்கப்பட்டுள்ளது. இதில் மத்திய அமைச்சகங்கள் மற்றும் துறைகளின் மூத்த அதிகாரிகள் இடம் பெறுவார்கள்.
மேலும் விரிவான தகவல்களுக்கு: https://pib.gov.in/PressReleasePage.aspx?PRID=1630873
-----
(Visitor Counter : 151
வணிகம் மற்றும் தொழில்துறை அமைச்சகம்
சிவில் விமானப் போக்குவரத்தில் வெளிநாட்டு நேரடி முதலீட்டுக் கொள்கைக்கு அமைச்சரவை ஒப்புதல்
ஏர் இண்டியா நிறுவனத்தில் வெளிநாடு வாழ் இந்தியர்கள் 100 சதவீதம் வரை முன்அனுமதிப் பெறாமல் முதலீடு செய்ய அனுமதிக்கும் வகையில், தற்போதுள்ள வெளிநாட்டு முதலீடு அனுமதிக் கொள்கையில் திருத்தம் செய்ய பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது.
தற்போது விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் 100 சதவீத வெளிநாட்டு நேரடி முதலீடு என்பது அனுமதி பெறாமல் 49 சதவீதமாகவும், அதற்கும் கூடுதலானது அரசு அனுமதி பெற்றும் என உள்ளது. இருப்பினும், விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் வெளிநாடு வாழ் இந்தியர்களின் 100 சதவீத வெளிநாட்டு நேரடி முதலீடு அனுமதி பெறாத வகையில் அனுமதிக்கப்பட்டுள்ளது. 1937 ஆம் ஆண்டின் விமானப்போக்குவரத்து விதிகளின் படி வெளிநாட்டு நேரடி முதலீடு என்பது இந்திய நாட்டினராக இருக்க வேண்டும் என்பது நிபந்தனையாகும். இருப்பினும், தற்போதைய கொள்கையின் படி, ஏர் இண்டியா நிறுவனத்தைப் பொறுத்தவரை, வெளிநாட்டு விமான நிறுவனங்கள் உட்பட நேரடியான அல்லது மறைமுகமான முதலீடு 49 சதவீதத்திற்கும் கூடுதலாக இருக்கக்கூடாது. எனவே, விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் வெளிநாடுவாழ் இந்தியர்களின் நேரடி முதலீடு 100 சதவீதம் அனுமதிக்கப்பட்டிருந்தாலும், ஏர் இண்டியா நிறுவனத்தில் 49 சதவீதம் மட்டும் என வரையறுக்கப்பட்டுள்ளது.